gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3200, del 10-03-1998 (1998/1706)

Informació pública del Programa per al Desenvolupament de l’Actuació Integrada de la Unitat d’Execució 1 del Sector 1, Carrer de l’Àngel de Manuel.
---------------------------------------------------------------------------------------------------------------------------------------------------

### Dades del document

Número de DOGV
:   3200

Data del DOGV
:   10-03-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/1706


Organisme emissor
:   Ajuntament de Manuel

Tipus de document
:   Anunci

Informació pública del Programa per al Desenvolupament de l'Actuació Integrada de la Unitat d'Execució 1 del Sector 1, Carrer de l'Àngel de Manuel. [1998/M1706]
  
El Ple d'aquest Ajuntament, en sessió del 20 de febrer de 1998, va acordar sotmetre a informació pública la proposta de Programa per al Desenvolupament de l'Actuació Integrada de la Unitat d'Execució 1, Sector 1, Carrer de lÀngel del Pla General d'Ordenació Urbana vigent, delimitada per la carretera de la Pobla Llarga al nord, per les vies del ferrocarril al sud, per propietaris dels senyors José Barroso i José Sanjuán a l'est i per la població actual i la propietat del senyor Santiago Zaragoza per l'oest.
  
El que es publica advertint de la possibilitat de formular al·legacions i/o alternatives tècniques durant el termini de 20 dies hàbils, comptats des de la publicació de l'anunci en el Diari Oficial de la Generalitat Valenciana.
  
Durant tot el procediment podran ser objecte de pública consulta a l'Ajuntament, les al·legacions i alternatives tècniques que s'hi presenten.
  
Les proposicions juridicoeconòmiques es presentaran durant els cinc dies següents al venciment del termini anterior i l'acte d'obertura de pliques tindrà lloc en la següent data hàbil a la conclusió del termini per a presentar-les.
Diari Oficial de la Generalitat Valenciana


Sumari del DOGV 3175, del 03-02-1998 (1998/750)

RESOLUCIÓ de 7 de gener de 1998, del rector-president de la Universitat Miguel Hernández d'Elx, per la qual es nomena personal eventual el Sr. Eduardo Rodríguez Lorca.
-----------------------------------------------------------------------------------------------------------------------------------------------------------------------

### Dades del document

Número de DOGV
:   3175

Data del DOGV
:   03-02-1998

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1998/750


Organisme emissor
:   Universitat Miguel Hernández d'Elx

Tipus de document
:   Resolució

RESOLUCIÓ de 7 de gener de 1998, del rector-president de la Universitat Miguel Hernández d'Elx, per la qual es nomena personal eventual el Sr. Eduardo Rodríguez Lorca. [1998/X750]
  
De conformitat amb el que disposa l'article 6 del Text Refós de la Llei de la Funció Pública Valenciana, i en virtut de les facultats que té conferides aquest Rectorat per l'article 17-i del Decret 137/1997, d'1 d'abril de 1997, pel qual fou aprovada la Normativa Singular Reguladora de l'Activitat de la Universitat Miguel Hernández d'Elx, resolc:
  
Nomenar personal eventual el Sr. Eduardo Rodríguez Lorca, amb DNI 30540414, en el lloc de conductor, amb efectes economicoadministratius a partir del dia 7 de gener de 1998, i assignar-li unes retribucions brutes anuals corresponents a un lloc de grup D, complement de destinació 12, complement específic 45, que produiran els increments i les variacions previstes en cada moment per les disposicions legals vigents, o bé siguen modificades per Resolució d'aquest Rectorat.
  
El cessament d'aquest personal serà lliure i, en tot cas, es produirà automàticament quan cesse l'autoritat a què presta les seues funcions.
Diari Oficial de la Generalitat Valenciana


Sumari del DOGV 3373, del 16-11-1998 (1998/9740)

ORDRE de 29 d'octubre de 1998, de la Conselleria de Cultura, Educació i Ciència, per la qual s'amplia el termini de presentació de justificacions de les ajudes econòmiques concedides per la resolució de 28 de maig de 1998, destinades al manteniment de gabinets psicopedagògics escolars dependents d'ajuntaments i mancomunitats de municipis de la Comunitat Valenciana per a l'exercici 1998.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3373

Data del DOGV
:   16-11-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/9740


Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 29 d'octubre de 1998, de la Conselleria de Cultura, Educació i Ciència, per la qual s'amplia el termini de presentació de justificacions de les ajudes econòmiques concedides per la resolució de 28 de maig de 1998, destinades al manteniment de gabinets psicopedagògics escolars dependents d'ajuntaments i mancomunitats de municipis de la Comunitat Valenciana per a l'exercici 1998. [1998/X9740]
  
Per l'Ordre de 12 de febrer de 1998, de la Conselleria de Cultura, Educació i Ciència, es van convocar ajudes econòmiques destinades al manteniment de gabinets psicopedagògics escolars dependents d'ajuntaments i mancomunitats de municipis per a l'exercici 1998 i es va establir, en l'apartat 3 de la base 9a. que el termini màxim per a justificar la subvenció concedida finalitzaria el 30 de setembre de 1998.
  
Això no obstant, esta conselleria considera aconsellable la seua ampliació fins a una data posterior, en la mesura que no perjudica a tercers.
  
Per tot això, i fent ús de les facultats que em confereix l'article 35 de la Llei 5/1983, de 30 de desembre, de Govern Valencià,
  
ORDENE
  
Article únic
  
S'amplia, fins al 30 de novembre de 1998, el termini de què disposen els beneficiaris de les subvencions concedides en dita convocatòria per tal de presentar-ne les justificacions en la forma establerta en la base 9a., apartat 2 de l'Ordre de 12 de febrer de 1998.
  
DISPOSICIÓ FINAL
  
La present ordre entrarà en vigor el mateix dia de la seua publicació en el Diari Oficial de la Generalitat Valenciana, però els efectes seran des de l'endemà de la finalització del termini de presentació de justificacions establert en l'esmentada ordre de convocatòria.
  
València, 29 d'octubre de 1998
  
El conseller de Cultura, Educació i Ciència,
Diari Oficial de la Generalitat Valenciana


Sumari del DOGV 3396, del 18-12-1998 (1998/10036)

RESOLUCIÓ de 5 d’octubre de 1998, del conseller de Presidència, per la qual s’aprova l’escut de l’Ajuntament de Benimeli (Alacant).
-----------------------------------------------------------------------------------------------------------------------------------

### Dades del document

Número de DOGV
:   3396

Data del DOGV
:   18-12-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/10747


Data del document
:   05-10-1998

Organisme emissor
:   Conselleria de Presidència

Tipus de document
:   Resolució

RESOLUCIÓ de 5 d'octubre de 1998, del conseller de Presidència, per la qual s'aprova l'escut de l'Ajuntament de Benimeli (Alacant). [1998/X10254]
  
L'Ajuntament de Benimeli ha estimat convenient adoptar escut perquè el represente i simbolitze. Per això, d'acord amb les facultats que li confereixen les disposicions legals en vigor, va elevar per a la seua aprovació la corresponent proposta, prèvia memòria i estudi heràldic.
  
El procediment es va tramitar d'acord amb les normes establides en el Decret 116/1994, de 21 de juny, del Govern Valencià, pel qual es regulen els símbols, tractaments i honors de les entitats locals de la Comunitat Valenciana.
  
El Consell Tècnic d'Heràldica va emetre dictamen favorable.
  
Per aquests motius, i fent ús de les facultats que em confereix la legislació abans citada, resolc:
  
Aprovar l'escut adoptat per l'Ajuntament de Benimeli que quedarà organitzat de la següent manera:
  
?Escut quadrilong de punta redona, partit.
  
Al primer quarter, en camp d'or dos pals de gules, abraçat d'atzur sembrat de flors de lis d'or i brisat amb lambeu de gules.
  
Al segon quarter, en camp d'argent dues creus de Sant Andreu de gules.
  
Per timbre una corona reial oberta?.
  
Aquesta resolució posa fi a la via administrativa. Les persones interessades podran interposar contra aquesta, després de la comunicació preceptiva al conseller de Presidència, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació en el Diari Oficial de la Generalitat Valenciana, d'acord amb el que estableix l'article 110.3 de la Llei 30/1992, i els article 58.1 i 57.2.f) de la Llei de la Jurisdicció Contenciosa Administrativa. Tot això sense perjudici que les persones interessades puguen exercir qualsevol altre recurs que estimen procedent.
  
València, 5 d'octubre de 1998.- El conseller de Presidència: José Joaquín Ripoll Serrano.
Diari Oficial de la Generalitat Valenciana


Sumari del DOGV 3265, del 16-06-1998 (1998/4632)

Informació pública de l’aprovació definitiva del Projecte de Pavimentació, Sanejament i Aigua Potable d’un tram del carrer de Vicent Ramon.
-------------------------------------------------------------------------------------------------------------------------------------------

### Dades del document

Número de DOGV
:   3265

Data del DOGV
:   16-06-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/4632


Organisme emissor
:   Ajuntament de Betxí

Tipus de document
:   Anunci

Informació pública de l'aprovació definitiva del Projecte de Pavimentació, Sanejament i Aigua Potable d'un tram del carrer de Vicent Ramon. [1998/Q4632]
  
El Ple de l'Ajuntament, reunit en sessió ordinària el dia 29 d'abril de 1998, va adoptar l'acord següent:
  
Després d'haver-se presentat en aquest Ajuntament el Projecte de Pavimentació, Sanejament i Aigua Potable d'un tram del carrer de Vicent Ramon, d'aquest municipi de Betxí, pel senyor Vicente Franch Tutelar, en representació de la Societat Agrària de Transformació les Trencaes, número 5611.
  
Vist que, de conformitat amb el que s'estableix en la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, aquest projecte es va exposar al públic durant el termini de 20 dies, mitjançant la publicació en el Diari Oficial de la Generalitat Valenciana número 3.113, de 12 de gener, i en el periòdic Mediterráneo, de 18 de novembre de 1998.
  
Vist que, durant el període d'exposició pública, no s'ha presentat cap al·legació ni cap reclamació.
  
Una vegada vists els informes tècnics, els quals han sigut favorables, i dictaminat en aquest sentit per la Comissió Informativa d'Obres, s'acorda, unànimement:
  
1. Prestar aprovació al Projecte de Pavimentació, Sanejament i Aigua Potable d'un tram del carrer de Vicent Ramon, d'aquest municipi de Betxí, pel senyor Vicente Franch Tutelar, en representació de la Societat Agrària de Transformació les Trencaes, número 5611.
  
2. Una vegada realitzades les obres i degudament inspeccionades pels tècnics municipals, es procedirà al lliurament d'aquestes a l'Ajuntament, el qual, si hi està d'acord, les rebrà, i quedaran afectades a l'ús públic.
  
3. Procediu a la publicació d'aquest acord en el Diari Oficial de la Generalitat Valenciana i remeteu-ne el certificat a la Conselleria d'Obres Públiques, Urbanisme i Transports.
Diari Oficial de la Generalitat Valenciana


Sumari del DOGV 3156, del 07-01-1998 (1997/12049)

Citació als interessats en el recurs contenciós administratiu número 4049/1996.
-------------------------------------------------------------------------------

### Dades del document

Número de DOGV
:   3156

Data del DOGV
:   07-01-1998

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1997/12527


Organisme emissor
:   Conselleria d'Economia, Hisenda i Administració Pública

Tipus de document
:   Anunci

Citació als interessats en el recurs contenciós administratiu número 4049/1996. [97/M12278]
  
La secretària general de la Conselleria d'Economia, Hisenda i Administració Pública, fa saber:
  
Que la senyora Mª Henar Mora Varea ha interposat el recurs contenciós administratiu número 02/0004049/1996, davant la Secció Segona de la Sala Contenciosa Administrativa del Tribunal Superior de Justícia de la Comunitat Valenciana contra la resolució de 19.08.96, del director general per a la Modernització de les Administracions Públiques per la qual es modifica la classificació de diversos llocs de treball, d'auxiliars administratius i auxiliars de gestió, incorporant-la a la relació de llocs de treball de la Conselleria d'Ocupació, Indústria i Comerç.
  
Per això, en compliment del que disposa l'article 64 de la Llei Reguladora de la Jurisdicció Contenciosa Administrativa, modificat per l'article 7.1 de la Llei 10/1992, de 30 d'abril, de Reforma Processal, es notifica als possibles interessats que s'ha remés a l'esmentada sala l'expedient administratiu impugnat i se'ls cita en el termini de nou dies, a l'objecte que puguen comparéixer en les esmentades actuacions, si ho estimen convenient, mitjançant escrit en la deguda forma dirigit a la Sala Contenciosa Administrativa. Es fa constar, no obstant això, que la Generalitat Valenciana, representada pels lletrats del Gabinet Jurídic de la Presidència, compareix en el present recurs en defensa del manteniment de l'acte recorregut.
Diari Oficial de la Generalitat Valenciana


Sumari del DOGV 3251, del 27-05-1998 (1998/3670)

Informació pública de la documentació que integra l’alternativa tècnica del Programa per al Desenvolupament de l’Actuació Integrada de la Unitat d’Execució número 13.2.
------------------------------------------------------------------------------------------------------------------------------------------------------------------------

### Dades del document

Número de DOGV
:   3251

Data del DOGV
:   27-05-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/3670


Organisme emissor
:   Ajuntament de Villena

Tipus de document
:   Anunci

Informació pública de la documentació que integra l'alternativa tècnica del Programa per al Desenvolupament de l'Actuació Integrada de la Unitat d'Execució número 13.2. [1998/M3670]
  
Aquesta Alcaldia, pel Decret de data 11 de març de 1998, ha disposat el següent:
  
Sotmetre a informació pública la documentació que integra l'alternativa tècnica del Programa per al Desenvolupament de l'Actuació Integrada de la Unitat d'Execució número 13.2de les disposades en el vigent Pla General d'Ordenació Urbana, mitjançant un edicte publicat a un diari d'informació general editat a la Comunitat Valenciana i en el Diari Oficial de la Generalitat Valenciana, advertint de la possibilitat de formular al·legacions, proposicions juridicoeconòmiques en competència i alternatives técniques. El termini d'informació pública serà de 20 dies hàbils a partir de l'última publicació de l'edicte.
  
Durant aquest mateix termini, és també objecte d'informació pública el Projecte d'Urbanització de la indicada unitat, subscrit pels arquitectes senyors José M. Esquembre Menor i Julián Lagullón Escamilla, i l'annex d'instal·lació elèctrica, subscrit per l'enginyer tècnic senyor Andrés Gil Ramírez. Aquest projecte d'urbanització forma part de la documentació integrant del Programa d'Actuació Integrada, i se sotmet a informació d'acord amb el que estableix l'article 53 de la Llei Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3354, del 20-10-1998 (1998/7807)

Recurs contenciós administratiu número 01/0519/1997.
----------------------------------------------------

### Dades del document

Número de DOGV
:   3354

Data del DOGV
:   20-10-1998

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1998/7807


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 01/0519/1997. [1998/Q7807]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Primera, fa saber:
  
Que el senyor Juan José Garrido del Toro ha interposat un recurs contenciós administratiu, amb el número 01//1997, contra la Resolució de data 30 de gener de 1997, dictada per la Conselleria de Medi Ambient, de la Generalitat Valenciana, en l'expedient número 188/1996, sobre la desestimació de la reclamació de responsabilitat patrimonial per obres de desenrunament de parcel·la.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3393, del 15-12-1998 (1998/10085)

Expedient número 397/1998. Subministrament d'equipament sanitari per al Servei d'UCI de l'Hospital Dr. Peset.
-------------------------------------------------------------------------------------------------------------

### Dades del document

Número de DOGV
:   3393

Data del DOGV
:   15-12-1998

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   1998/10467


Organisme emissor
:   Conselleria de Sanitat

Tipus de document
:   Anunci

Expedient número 397/1998. Subministrament d'equipament sanitari per al Servei d'UCI de l'Hospital Dr. Peset. [1998/S10027]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Unitat de Gestió Administrativa, Hospital Dr. Peset. Av. Gaspar Aguilar, 90, 46390 València. Telèfon 26 502 68 97, fax 96 386 25 01.
  
c) Número d'expedient: 397/1998
  
2. Objecte del contracte
  
a) Tipus de contracte: contracte de subministrament.
  
b) Descripció de l'objecte: subministrament d'equipament sanitari per al Servei d'UCI de l'Hospital Dr. Peset.
  
c) Lot: 2
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana número 3.319, de 31 d'agost de 1998.
  
3. Tramitació, procediment i forma d'adjudicació
  
a) Tramitació: urgent.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: dotze milions sis-centes seixanta-sis mil dues-centes vint-i-tres (26.259.183) pessetes.
  
5. Adjudicació
  
a) Data: 29 de setembre de 1998.
  
b) Contractista:
  
Dextro Médica, SL. 6.666.222 PTA.
  
Siemens, SA. 6.000.000 PTA.
  
c) Nacionalitat: espanyola.
  
d) Import d'adjudicació: dotze milions sis-centes seixanta-sis mil dues-centes vint-i-dues (43.865.677) pessetes.
Diari Oficial de la Generalitat Valenciana


Sumari del DOGV 3274, del 29-06-1998 (1998/4777)

Rotlle d'apel·lació número 1.183/1996. Cèdula de notificació.
-------------------------------------------------------------

### Dades del document

Número de DOGV
:   3274

Data del DOGV
:   29-06-1998

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1998/4777


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 1.183/1996. Cèdula de notificació. [1998/Q4777]
  
La Secció Sisena de l'Audiència Provincial de València ha dictat, en el rotlle d'apel·lació número 1.183/1996, la sentència que té com a encapçalament i part dispositiva el que es diu tot seguit:
  
"Audiència Provincial de València
  
Secció Sisena
  
Sentència número 429
  
- President: Vicente Ortega Llorca
  
- Magistrats:
  
· Rafael Sempere Doménech
  
· José Baró Aleixandre
  
València, 18 de maig de 1998
  
La Secció Sisena d'aquesta Audiència Provincial, sent-ne ponent el magistrat José Baró Aleixandre, ha vist les actuacions de judici executiu de menor quantia, promogudes davant el Jutjat de Primera Instància número 5 de Torrent pel senyor Vicente Cubells Hernandis contra Corbin Bañ, SL, el senyor Fermín Sarrión i el senyor Rafael Ferrer Navarro, sobre reclamació de quantitat; pendents davant d'aquesta Secció en virtut del recurs d'apel·lació interposat pel senyor Fermín Sarrión Heras i el senyor Rafael Ferrer Navarro, representat pel procurador Francisco Alario Mont i dirigit pel lletrat Juan Gargallo Monzón. L'apel·lat, el senyor Vicente Cubells Hernandis, ha comparegut representat per la procuradora M.ª Luisa Galbis Úbeda i dirigit pel lletrat Juan García Lis. L'altre apel·lat no ha comparegut.
  
Decisió
  
Desestimem el recurs i confirmem la sentència apel·lada, dictada per la jutgessa de Primera Instància número 5 de Torrent, en les actuacions declaratives de menor quantia de les quals prové aquest rotlle, amb la imposició als apel·lants, el senyor Rafael Ferrer Navarro i el senyor Fermín Sarrión Heras, de les costes preceptives d'aquesta alçada.
  
I, quan pertoque, amb un certificat literal d'aquesta resolució i l'ofici oportú, retorneu les actuacions originals al jutjat de procedència.
  
Aquesta és la nostra sentència, de la qual s'unirà un certificat al rotlle, que pronunciem, manem i firmem."
  
No s'hi pot interposar recurs de cassació.
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, Corbin Bañ, SL.
Diari Oficial de la Generalitat Valenciana


Sumari del DOGV 3354, del 20-10-1998 (1998/7790)

Recurs contenciós administratiu número 02/3070/1997.
----------------------------------------------------

### Dades del document

Número de DOGV
:   3354

Data del DOGV
:   20-10-1998

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1998/7790


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 02/3070/1997. [1998/Q7790]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Segona, fa saber:
  
Que la senyora María del Rosario García Álvarez ha interposat un recurs contenciós administratiu, amb el número 02/3070/1997, contra la Resolució de data 24 de juliol de 1997, del director general de la Funció Pública, de la Conselleria d'Economia i Hisenda (referència LLQ/MVF), per la qual es desestima el certificat de l'acte presumpte sobre la sol·licitud formulada el dia 8 de juliol de 1997, en què es demana el cessament de la senyora Cristina Rodríguez Vicente en el lloc número 15.158.
  
Cosa que es fa pública a l'efecte establit en l'article 60 de la llei d'aquesta jurisdicció.